
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1897 

8 Σεπτεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών του Πειθαρχικού Συμβουλίου για το 
Διοικητικό Προσωπικό της Προεδρίας της Δημο¬ 
κρατίας. 1 

Κυκλοφορία οχημάτων δημοσίας χρήσεως σε επι¬ 
βατικούς σταθμούς του λιμένα Πειραιά. 2 

Επιβολή πολλαπλού τέλους για λαθρεμπορία στον 

5ΚΟΡΑ ΝϋΡΙΘΙΜ του ΒΕΘΙΡ. 3 

Επιβολή πολλαπλού τέλους για λαθρεμπορία στους 
ϋΟΩΑ ΑΜΕΤ του ΤΑΗΕΡ και ΩΟΟΑ ϋΙΟΝΙδ του 
δΚΕΝϋΕΡ. 4 


ΑΠΟΦΑΣΕΙ Σ 

Αριθμ. Φ.1620/2253 (1) 


Ορισμός μελών του Πειθαρχικού Συμβουλίου για το 
Διοικητικό Προσωπικό της Προεδρίας της Δημοκρατίας. 

Ο ΕΙΔΙΚΟΣ ΓΡΑΜΜΑΤΕΑΣ 
ΤΗΣ ΠΡΟΕΔΡΙΑΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 16 του Π.δ. 351/1991 «Τρο¬ 
ποποίηση, συμπλήρωση και κωδικοποίηση σε ενιαίο 
κείμενο των διατάξεων που ισχύουν για τη σύσταση, 
οργάνωση και λειτουργία των υπηρεσιών της Προεδρίας 
της Δημοκρατίας» (Α' 121), όπως τροποποιήθηκαν και 
ισχύουν. 

2. Τις διατάξεις του άρθρου 36 του Π.δ. 410/1988 «Κώδι¬ 
κας προσωπικού με σύμβαση εργασίας ιδιωτικού δικαίου 
του Δημοσίου των Ο.Τ.Α. και των λοιπών Ν.Π.Δ.Δ. (Α' 191). 

3. Τις διατάξεις της παρ. 8 του άρθρου 146Β του Υπαλ¬ 
ληλικού Κώδικα (Ν. 3528/2007) όπως ισχύει, σε συνδυασμό 
με αυτές της παρ. 13 του άρθρου 146Α του αυτού Κώδικα. 

4. Την υπ’ αριθμ. Φ. 1620/652/14-3-2013 απόφαση του 
Γενικού Γραμματέα της Προεδρίας της Δημοκρατίας με 
θέμα «Συγκρότηση Πειθαρχικού και Υπηρεσιακού Συμ¬ 
βουλίου της Προεδρίας της Δημοκρατίας», καθώς και 
την υπ’ αριθμ. Φ.1620/2778/14-11-2014 (ΟΡΘΗ ΕΠΑΝΑΛΗ¬ 
ΨΗ) τροποποιητική απόφαση. 

5. Την υπ’ αριθμ. Φ. 1601/1360/14-5-2015 απόφαση «Με¬ 
ταβίβαση αρμοδιοτήτων στον Ειδικό Γραμματέα της 
Προεδρίας της Δημοκρατίας». (ΦΕΚ Β' 846). 


6. Το υπ’ αριθμ. 56665/17-7-2015 έγγραφο του Υπουρ¬ 
γού Δικαιοσύνης, Διαφάνειας και Ανθρωπίνων Δικαιω¬ 
μάτων, αποφασίζουμε: 

1. Ορίζουμε τον Πρόεδρο και τα μέλη του Πειθαρχι¬ 
κού Συμβουλίου για τους μετακλητούς υπαλλήλους της 
Προεδρίας της Δημοκρατίας ως εξής: 

α) Κωνσταντίνος Γκανιάτσος του Παναγιώτη, Εφέτης 
Αθηνών, ως Πρόεδρος, με αναπληρώτρια τη Δήμητρα 
Ζώη του Αναστασίου, Εφέτη Αθηνών, 

β) Μαγδαληνή Βαλακώστα του Αθανασίου, Διευθύ¬ 
ντρια του Γ ραφείου Οικονομικών Υποθέσεων της Προ¬ 
εδρίας της Δημοκρατίας, ως τακτικό μέλος, με ανα¬ 
πληρωτή τον Χρήστο Αδαμόπουλο του Κωνσταντίνου, 
Προϊστάμενο του Τμήματος Χρηματικής Διαχειρίσεως 
της Προεδρίας της Δημοκρατίας. 

γ) Γεωργία Ντερμάρη του Χριστοδούλου, Προϊσταμένη 
του Τμήματος Προσωπικού και Γραμματείας της Προε¬ 
δρίας της Δημοκρατίας, ως τακτικό μέλος, με αναπλη- 
ρώτρια την Παναγιώτα Διασάκου του Ιωάννη, μετακλητή 
υπάλληλο της Προεδρίας της Δημοκρατίας. 

2. Γραμματέας ορίζεται η Μαριέττα Περράκη του 
Γερασίμου, υπάλληλος του Τμήματος Προσωπικού και 
Γ ραμματείας της Προεδρίας της Δημοκρατίας, με ανα- 
πληρώτρια τη Μαρίνα Ρέλλια του Βησσαρίωνα, υπάλ¬ 
ληλο του Τμήματος Προσωπικού και Γραμματείας της 
Προεδρίας της Δημοκρατίας. 

3. Ως εισηγητές ορίζονται με πράξη του Προέδρου 
μόνο μέλη του Πειθαρχικού Συμβουλίου, τακτικά ή ανα¬ 
πληρωματικά. 

4. Το Πειθαρχικό Συμβούλιο επιλαμβάνεται και πει¬ 
θαρχικών θεμάτων του προσωπικού με σχέση εργασίας 
ιδιωτικού δικαίου. 

5. Η θητεία του Προέδρου και των μελών του ανωτέρω 
Συμβουλίου είναι διετής, αρχίζει από την επομένη της 
δημοσίευσης της παρούσας απόφασης στην Εφημερίδα 
της Κυβερνήσεως και λήγει την αντίστοιχη ημερομηνία 
του δεύτερου έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2015 

Ο Ειδικός Γραμματέας 
ΒΑΣΙΛΕΙΟΣ ΑΝΔΡΟΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 2113.9.1/21/2015 (2) 

Κυκλοφορία οχημάτων δημοσίας χρήσεως σε επιβατι¬ 
κούς σταθμούς του λιμένα Πειραιά. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις: 

α) του άρθρου 126 της αριθμ. 19577/721 απόφασης του 
Κεντρικού Λιμενάρχη Πειραιά «Περί εγκρίσεως Κανονι¬ 
σμού Λιμένος Πειραιώς» (Β' 103), 

β) του Α.ν. 1559/1950 «Περί Οργανισμού Λιμένος Πει¬ 
ραιώς» (Α' 252), 

γ) του Ν. 3654/2008 «Κύρωση των Συμβάσεων Παραχώ¬ 
ρησης μεταξύ του Ελληνικού Δημοσίου και των Οργα¬ 
νισμών Λιμένος Πειραιώς (Ο.Λ.Π. Α.Ε.) και Θεσσαλονίκης 
(Ο.Λ.Θ. Α.Ε.), ρυθμίσεις για το προσωπικό της Ο.Λ.Π. Α.Ε. 
και της Ο.Λ.Θ. Α.Ε. και άλλες διατάξεις» (Α' 57), 

δ) του Ν. 711/1977 «Περί Ειδικών Τουριστικών Λεωφο¬ 
ρείων» (Α' 284) όπως τροποποιήθηκε με το Ν. 2446/1996 
«Τροποποίηση του Ν. 711/1977 (ΦΕΚ 284 Α') «περί ειδικών 
τουριστικών λεωφορείων» και άλλες διατάξεις» (Α' 276) 
και ισχύει, 

ε) του Π.δ. 81/2014 «Αναδιάρθρωση Περιφερειακών Δι¬ 
οικήσεων Λιμενικού Σώματος - Ελληνικής Ακτοφυλακής 
(Λ.Σ.-ΕΛ.ΑΚΤ.) και Λιμενικών Αρχών και ρύθμιση θεμάτων 
στελέχωσης αυτών» (Α' 125), 

στ) του Π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170), 

ζ) της περίπτωσης β' της παραγράφου 1 του άρθρου 
2 του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20), 

η) την αριθμ. 040/2014 απόφαση του Υπουργού Ναυ¬ 
τιλίας και Αιγαίου «Κύρωση Κανονισμού Λειτουργίας 
Λιμενικών Αρχών» (Β' 3212). 

2. Το γεγονός ότι από την έκδοση της παρούσας από¬ 
φασης, δεν προκαλείται δαπάνη σε βάρος του κρατικού 
προϋπολογισμού. 

3. Την ανάγκη ρύθμισης των όρων και των ελέγχων κυ¬ 
κλοφορίας των δημοσίας χρήσεως οχημάτων (ταξί - λι- 
μουζίνες - λεωφορεία) που κινούνται στους χώρους των 
επιβατικών σταθμών ΜΙΑΟΥΛΗ και ΘΕΜΙΣΤΟΚΛΕΟΥΣ με 
σκοπό την εξασφάλιση της τάξης και της ασφάλειας 
στους χώρους αυτούς, αποφασίζουμε: 

Άρθρο 1 

Όροι και προϋποθέσεις κυκλοφορίας 
οχημάτων δημοσίας χρήσεως 

1. Επιχειρήσεις - εταιρείες και σωματεία που διαθέτουν 
επιβατηγό δημοσίας χρήσεως (Ε.Δ.Χ.) οχήματα, ειδικά 
τουριστικά λεωφορεία δημοσίας χρήσεως (Δ.Χ.), ειδι¬ 
κά τουριστικά λεωφορεία Δ.Χ ανοικτού τύπου, αστικής 
περιήγησης πόλεων και τουριστικά τραίνα αστικής πε¬ 
ριήγησης, που δραστηριοποιούνται εντός της χερσαίας 
ζώνης λιμένα Πειραιά, και συγκεκριμένα στις περιοχές 
των επιβατικών σταθμών Μιαούλη και Θεμιστοκλέους, 
προς εκτέλεση εργασίας ή άσκηση επαγγέλματος με¬ 
ταφοράς επιβατών, εφοδιάζονται με έγκριση εισόδου 
από τον Οργανισμό Λιμένα Πειραιά (ΟΛΠ Α.Ε.). 

2. Τα μεταφορικά μέσα της παραγράφου 1 σταθμεύουν 
και δραστηριοποιούνται αποκλειστικά στους χώρους 
που καθορίζονται από τον ΟΛΠ Α.Ε. και συγκεκριμένα, 
ανά κατηγορία μέσων, ως ακολούθως: 


α) Τα Ε.Δ.Χ. (ταξί) στους καθορισμένους, από τον ΟΛΠ 
Α.Ε., χώρους στάθμευσης, με σειρά προτεραιότητας πα¬ 
ραλαβής επιβατών. 

β) Τα Ε.Δ.Χ. (λιμουζίνες) στους καθορισμένους, από 
τον ΟΛΠ Α.Ε., χώρους στάθμευσης. 

γ) Τα ειδικά τουριστικά λεωφορεία Δ.Χ. ανοικτού 
τύπου αστικής περιήγησης πόλεων και τα αντίστοιχα 
τουριστικά τραίνα, στους χώρους που τους έχουν πα- 
ραχωρηθεί από τον ΟΛΠ Α.Ε. και την αντίστοιχη έγκριση 
εκτέλεσης της διαδρομής. 

δ) Τα ειδικά τουριστικά λεωφορεία Δ.Χ. που διενερ¬ 
γούν έκτακτες γραμμές και γραμμές κλειστής διαδρομής 
και εξυπηρετούν μεταφορά προσχηματισμένης ομάδας 
προσώπων και αποσκευών με κοινό προορισμό, στους 
καθορισθέντες, από τον ΟΛΠ Α.Ε., χώρους στάθμευσης. 

3. Η είσοδος των μέσων των περιπτώσεων (α), (β) και 
(γ) της παραγράφου 2 επιτρέπεται δύο ώρες πριν τον 
πρώτο κατάπλου κρουαζιερόπλοιου. 

4. Η είσοδος των οχημάτων της περίπτωσης (δ) της 
παραγράφου 2 επιτρέπεται μία ώρα πριν την επιβί¬ 
βαση της προσχηματισμένης ομάδας ατόμων, οπότε 
διενεργείται έλεγχος οχημάτων και οδηγών, ενώ δεν 
δύναται να παραμείνουν στο χώρο, για την ολοκλήρωση 
επιβίβασης της προσχηματισμένης ομάδας, πέραν της 
δηλωθείσας ώρας εκκίνησης της διαδρομής - εκδρομής. 

5. α) Οι υπεύθυνοι των επιχειρήσεων της παραγράφου 
4 του άρθρου 1 του Ν. 711/1977 όπως τροποποιήθηκε και 
ισχύει, που χρησιμοποιούντο ειδικά τουριστικά λεωφο¬ 
ρεία της περίπτωσης (δ) της παραγράφου 2, ενημερώ¬ 
νουν, είτε απευθείας είτε μέσω του αρμόδιου ναυτικού 
πράκτορα του πλοίου, το ΚΛΠ/Α'Λ/Τ/Λιμενικό Φυλάκιο 
Ξαβερίου, το ΚΛΠ/ΤΑΑ, ΚΛΠ/ΚΕΑ και τον ΟΛΠ Α.Ε. την 
προηγούμενη ημέρα από τον κατάπλου του πλοίου, για 
την τουριστική δραστηριότητα που θα λάβει χώρα. Ειδι¬ 
κότερα, οι ανωτέρω προσκομίζουν δήλωση, υπόδειγμα 
της οποίας περιλαμβάνεται στο Παράρτημα 1 της πα¬ 
ρούσας απόφασης και αποτελεί αναπόσπαστο μέρος 
αυτής, στην οποία δηλώνεται: 

αα) η επωνυμία της επιχείρησης, 
ββ) ο αριθμός αδείας του Ελληνικού Οργανισμού Του¬ 
ρισμού (ΕΟΤ), 

γγ) ο αριθμός κυκλοφορίας του λεωφορείου/ων που 
θα εισέλθει/ουν στην χερσαία ζώνη λιμένα, 
δδ) τον επιβατηγό σταθμό απ' όπου θα παραλάβει/ 
ουν τους επιβάτες, 

εε) το όνομα του πλοίου από το οποίο προέρχονται 
αυτοί, 

στστ) τα στοιχεία του οδηγού/ων του λεωφορείου/ων, 
ζζ) την ημερομηνία και ώρα επιβίβασης της προσχη- 
ματισμένης ομάδας, 

ηη) την ημερομηνία και ώρα εκκίνησης της διαδρο¬ 
μής - εκδρομής, 

θθ) το δρομολόγιο/α του/ων λεωφορείου/ων, 
ιι) τη διάρκεια της εκδρομής και 
ιαια) την έγκριση εισόδου από τον φορέα διαχείρισης 
και εκμετάλλευσης του λιμένα. 

β) Πριν την αποβίβαση των επιβατών από τα Ε/Γ- 
Τ/Ρ-Κ/Ζ πλοία προσκομίζεται, στο ΚΛΠ/Α'Λ/Τ Λιμενικό 
Φυλάκιο Ξαβερίου, από τους υπευθύνους της επιχεί¬ 
ρησης ή το ναυτικό πράκτορα του πλοίου, ονομαστι¬ 
κή κατάσταση των επιβατών στην οποία αναγράφε¬ 
ται ο αριθμός κυκλοφορίας του λεωφορείου/ων, η 

επωνυμία της επιχείρησης, η ημερομηνία και η ώρα 
αναχώρησης του/των λεωφορείου/ων. Υπόδειγμα της 
κατάστασης αυτής περιλαμβάνεται στο Παράρτημα 2 
της παρούσας απόφασης και αποτελεί αναπόσπαστο 
μέρος αυτής. 

γ) Για κάθε επιχείρηση που χρησιμοποιεί τα ειδικά 
λεωφορεία που αναμένουν προσχηματισμένες ομάδες, 
δύναται να απασχολούνται εντός χερσαίας ζώνης λιμέ¬ 
να μέχρι δύο (2) άτομα εκ των οποίων, το ένα δύναται 
να παραμένει για παραλαβή των επιβατών σε προκαθο¬ 
ρισμένο από τον ΟΛΠ Α.Ε., για το σκοπό αυτό, χώρο, και 
ένα άτομο στο χώρο όπου έχει σταθμεύσει το λεωφο¬ 
ρείο. Εφόσον ο αριθμός των λεωφορείων υπερβαίνει τα 
πέντε (05), τότε ο αριθμός των απασχολούμενων εντός 
της χερσαίας ζώνης ατόμων, δύναται να αυξάνεται κατά 
ένα (01) άτομο ανά κάθε επιπλέον λεωφορείο. 

6. Οι επιχειρήσεις, που πρόκειται να εκτελέσουν έργο 
μεταφοράς προσχηματισμένης ομάδας και οι οποίες 
λειτουργούν ανεξάρτητα, οφείλουν, κατά την άφιξη του 
λεωφορείου/ων στο λιμένα, να προσκομίζουν μέσω των 
νομίμων εκπροσώπων τους, στις αρμόδιες Υπηρεσίες 
του Κεντρικού Λιμεναρχείου Πειραιά των περιπτώσεων 
(α) και (β) της παραγράφου 5, τα προβλεπόμενα στις 
ανωτέρω περιπτώσεις στοιχεία. Κάθε επιχείρηση, της 
ιδίας παραγράφου δύναται να απασχολεί εντός χερ¬ 
σαίας ζώνης λιμένα άτομα, τα οποία θα βρίσκονται 
στον χώρο παραλαβής επιβατών, ο οποίος καθορίζεται 
για τον σκοπό αυτό από τον ΟΛΠ Α.Ε.. Ο αριθμός των 
απασχολούμενων από την επιχείρηση ατόμων, ορίζε¬ 
ται σε δύο (02) ανά πέντε (05) λεωφορεία, ενώ, όταν 
ο αριθμός των λεωφορείων υπερβαίνει τα πέντε (05), 
δύναται να αυξάνεται κατά ένα (01) άτομο ανά κάθε 
επιπλέον λεωφορείο. 

7. Μετά την αναχώρηση των λεωφορείων κάθε επι¬ 
χείρησης, απαγορεύεται η παραμονή οποιουδήποτε 
ατόμου στους χώρους της χερσαίας ζώνης λιμένα, 
στις περιοχές των επιβατικών σταθμών Μιαούλη και 
Θεμιστοκλέους. 

8. Οι εταιρείες των ειδικών τουριστικών λεωφορείων 


ανοικτού τύπου αστικής περιήγησης, δύναται να απα¬ 
σχολούν μέχρι δύο (2) άτομα εντός χερσαίας ζώνης 
λιμένα, στις περιοχές όπου υπάρχει αφετηρία ή στάση 
της διαδρομής. 

9. Η αναμονή για παραλαβή επιβατών των πλοίων 
πραγματοποιείται αποκλειστικά σε προκαθορισμένους 
και οριοθετημένους, για το σκοπό αυτό, χώρους από τον 
ΟΛΠ Α.Ε.. Η παραμονή ατόμων για παραλαβή επιβατών 
σε άλλους χώρους, απαγορεύεται. 

10. Όλα τα απασχολούμενα από τις παραπάνω επι¬ 
χειρήσεις, εντός της χερσαίας ζώνης λιμένος, άτομα, 
υποχρεούνται να είναι εφοδιασμένα και να φέρουν την 
προβλεπόμενη στο άρθρο 3 παράγραφος 3 του Παραρ¬ 
τήματος υπ’ αριθμ. 80/1970 (Β' 479) «Περί συμπληρώσε- 
ως διατάξεων περί αδειών άρθρου 71 του Κανονισμού 
Λιμένος Πειραιώς», του Κανονισμού Λιμένος Πειραιώς 
(Β' 103), άδεια του Κ.Λ.Π./ΤΑΑ. 

Άρθρο 2 

Κυρώσεις 

Στους παραβάτες της παρούσας απόφασης, η εκτέ¬ 
λεση της οποίας ανατίθεται στα Λιμενικά Όργανα, ανε¬ 
ξάρτητα από τις τυχόν ποινικές, αστικές και πειθαρχικές 
κυρώσεις που προβλέπονται από την εκάστοτε ισχύου- 
σα νομοθεσία, επιβάλλονται και οι κυρώσεις του άρθρου 
157 του Ν.δ. 187/1973 «Περί Κωδικός Δημοσίου Ναυτικού 
Δικαίου» (Α' 261), όπως ισχύει. 

Αρθρο 3 

Καταργούμενες διατάξεις 

Από την έναρξη ισχύος της παρούσας απόφασης, κάθε 
άλλη αστυνομικής φύσεως απόφαση - διαταγή του Κε¬ 
ντρικού Λιμενάρχη Πειραιά που αντίκειται εν άλω η εν 
μέρει με τα προβλεπόμενα στην παρούσα απόφαση, 
καταργείται. 

Άρθρο 4 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ 1 

ΔΗΛΩΣΗ 


Από : 

Προς: 

Επωνυμία επιχείρησης 

Επιβατικός σταθμός 

Αριθμός άδειας ΕΟΤ 

Αριθμός κυκλοφορίας λεωφορείου 

Στοιχεία οδηγού 

Ονοματεπώνυμο: 

Αρ. ταυτότητας: 

Αριθμός έγκρισης ΟΛΠ Α.Ε. 

Όνομα πλοίου 


Η μ/ναι και ώρα επιβίβασης επιβατών 

Ημ/νια και ώρα εκκίνησης της εκδρομής 

Δρομολόγιο λεωφορείου 

Διάρκεια εκδρομής 


0 ΝΑΥΤΙΚΟΣ ΠΡΑΚΤΟΡΑΣ 
Ή 

ΝΟΜΙΜΟΣ ΕΚΠΡΟΣΩΠΟΣ ΤΗΣ ΕΠΙΧΕΙΡΗΣΗΣ 


(υπογραφή και σφραγίδα) 












ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ 2 


Από Προς 


Επωνυμία επιχείρησης Αριθμός κυκλοφορίας λεωφορείου 


Αριθμός άδειας ΕΟΤ 


Ημ/ναι και ώρα εκκίνησης της εκδρομής 


ΛΙΣΤΑ ΕΠΙΒΑΤΩΝ 


α/α/ 

ΟΝΟΜΑΤΕΠΩΝΥΜΟ ΕΠΙΒΑΤΗ 

ΠΛΟΙΟ 

















Ο ΝΑΥΤΙΚΟΣ ΠΡΑΚΤΟΡΑΣ 
Ή 

ΝΟΜΙΜΟΣ ΕΚΠΡΟΣΩΠΟΣ ΤΗΣ ΕΠΙΧΕΙΡΗΣΗΣ 


(υπογραφή και σφραγίδα) 


Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 12 Αυγούστου 2015 

Ο Κεντρικός Λιμενάρχης 
ΧΡΗΣΤΟΣ ΖΑΦΕΙΡΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


0 ) 

Επιβολή πολλαπλού τέλους για λαθρεμπορία στον 
3Κ0ΒΑ ΝϋΒΙΟΙΜ του ΒΕΟΙΒ. 

Με την αριθμ. 4/17-8-2015 Καταλογιστική Πράξη του 
Προϊσταμένου του Τελωνείου Φλώρινας, που εκδόθηκε 
σύμφωνα με τις διατάξεις του άρθρου 152, παρ. 5 του 
Ν. 2960/2001 «Εθνικός Τελωνειακός Κώδικας» και του 
άρθρου 150 του ίδιου νόμου, σε συνδυασμό με το άρθρο 
45, παρ. 3 του Ν. 2717/1999 (Κ.Δ.Δ.) και άρθρο 64 του 
Π.δ. 331/1985 (Κ.Φ.Δ.), καταλογίστηκε στον 3ΚΟΒΑ ΝϋΒΙΟΙΜ 
του ΒΕΟΙΒ, υπήκοο Αλβανίας, με Αριθμό Διαβατηρίου ΒΒ 
0614300, Αλβανικών αρχών και ήδη αγνώστου διαμονής, 
πολλαπλό τέλος χιλίων πεντακοσίων ευρώ (1.500,00 €), 
πλέον τελών χαρτοσήμου και εισφοράς υπέρ Ο.Γ.Α. 2,4%, 
το οποίο επιβλήθηκε σύμφωνα με τα άρθρα 53, 54, παρ. 

1 και 2, 56, παρ. 1, 2, 5 και 6, 62, παρ. 1, 94, 96, παρ. 1 και 

2 106, παρ. 1,109,119Α, παρ. 2,142, παρ. 2 και 4,150,152, 
παρ. 1, 3, 5 και 7, 155, παρ. 1 και 2ζ' και 158, παρ. 1 του 
Ν. 2960/2001 «Εθνικός Τελωνειακός Κώδικας» για λαθρε¬ 
μπορία καπνικών, με την έννοια της παρ. 2 του άρθρου 
142 του ίδιου νόμου, λόγω ανεύρεσης στην κατοχή του 
507 γραμμαρίων καπνού, τα οποία δεν έφεραν την προ- 
βλεπόμενη ταινία ειδικού φόρου κατανάλωσης. 

Ο ανωτέρω κηρύχθηκε με την παραπάνω Καταλογι- 
στική Πράξη προσωπικά υπεύθυνος για την πληρωμή 
του παραπάνω ποσού. 

Ο Προϊστάμενος 
ΕΜΜΑΝΟΥΗΛ ΜΑΝΔΑΛΑΚΗΣ 


Επιβολή πολλαπλού τέλους για λαθρεμπορία στους ϋΟϋΑ 
ΑΜΕΤ του ΤΑΗΕΒ και ϋΟϋΑ ΟΙΟΝΙ3 του 3ΚΕΝϋΕΒ. 

Με την αριθμ. 8/17-8-2015 Καταλογιστική Πράξη του 


Προϊσταμένου του Τελωνείου Φλώρινας, που εκδόθη¬ 
κε σύμφωνα με τις διατάξεις του άρθρου 152, παρ. 5 
του Ν. 2960/2001 «Εθνικός Τελωνειακός Κώδικας» και 
του άρθρου 150 του ίδιου νόμου, σε συνδυασμό με το 
άρθρο 45, παρ. 3 του Ν. 2717/1999 (Κ.Δ.Δ.) και άρθρο 64 
του Π.δ. 331/1985 (Κ.Φ.Δ.), καταλογίστηκε στους ϋΟϋΑ 
ΑΜΕΤ του ΤΑΗΕΒ, υπήκοο Αλβανίας, στερούμενο ταξι¬ 
διωτικών και λοιπών εγγράφων και ϋΟϋΑ ΟΙΟΝΙ3 του 
3ΚΕΝ0ΕΒ, υπήκοο Αλβανίας, με Αριθμό Δελτίου Ταυ¬ 
τότητας 031316681/19-8-2011, Αλβανικών Αρχών και ήδη 
αγνώστου διαμονής, πολλαπλό τέλος τριών χιλιάδων 
εξακοσίων είκοσι οκτώ ευρώ και εξήντα δύο λεπτών 
(3.628,62 €), πλέον τελών χαρτοσήμου και εισφοράς υπέρ 
Ο.Γ.Α. 2,4%, το οποίο επιβλήθηκε σύμφωνα με τα άρθρα 
53, 54, παρ. 1 και 2, 56, παρ. 1, 2, 5 και 6, 62, παρ. 1, 94, 
96, παρ. 1 και 2 106, παρ. 1,109,119Α, παρ. 2,142, παρ. 2 
και 4,150,152, παρ. 1, 3, 5 και 7,155, παρ. 1 και 2ζ' και 158, 
παρ. 1 του Ν. 2960/2001 «Εθνικός Τελωνειακός Κώδικας» 
για λαθρεμπορία καπνικών, με την έννοια της παρ. 2 
του άρθρου 142 του ίδιου νόμου, λόγω ανεύρεσης στην 
κατοχή τους 6 κιλών καπνού, τα οποία δεν έφεραν την 
προβλεπόμενη ταινία ειδικού φόρου κατανάλωσης. 

Οι ανωτέρω κηρύχθηκαν με την παραπάνω Καταλογι- 
στική Πράξη αλληλέγγυα και εις ολόκληρον υπεύθυνοι 
για την πληρωμή του παραπάνω ποσού, το οποίο επι¬ 
μερίστηκε, με βάση τον βαθμό ευθύνης ενός εκάστου, 
σε ποσοστό 50% για τον καθένα. 

Ο Προϊστάμενος 
ΕΜΜΑΝΟΥΗΛ ΜΑΝΔΑΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Ιιίίρ://νννννν.βί. 9 Γ - β-πΐ3ΪΙ: ννβόπΐ33ίβι·.βΙ@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*020189708091 50008 * - 














































































